મેચ બાદ મરેએ કહ્યું કે, ”મેં ક્યારેય પણ દુનિયાના શાનદાર ખેલાડી બનવા અંગે વિચાર્યું નહોતું. આ ક્ષણ મારા માટે બહુ જ ખાસ છે.” ફાઇનલમાં મરેએ જોકોવિચને ૬-૩, ૬-૪થી હરાવ્યો હતો. એન્ડી મરે અને જોકોવિચ વચ્ચે પાછલી ૩૪ મેચમાં ૧૦ વાર મરેને જીત મળી છે. આ એન્ડી મરેની સતત ૨૪મી જીત હતી, જે તેની કરિયરમાં સર્વશ્રેષ્ઠ દેખાવ છે. મરેની જીત સાથે જ ચાર વર્ષથી આ ટૂર્નામેન્ટમાં ચાલ્યો આવતો જોકોવિચનો દબદબો સમાપ્ત થઈ ગયો છે.